Diari Oficial de la Generalitat Valenciana


Sumari del DOGV 8309, del 04-06-2018 (2018/5446)

RESOLUCIÓ de 29 de maig de 2018, del director general de Centres i Personal Docent, per la qual convoca les persones aspirants no exemptes de la realització de la prova de castellà per a estrangers i nomena el tribunal que ha de jutjar la prova prèvia de castellà per a estrangers, en el marc del procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5446


Data del document
:   29-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 29 de maig de 2018, del director general de Centres i Personal Docent, per la qual convoca les persones aspirants no exemptes de la realització de la prova de castellà per a estrangers i nomena el tribunal que ha de jutjar la prova prèvia de castellà per a estrangers, en el marc del procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport. [2018/5446]  
De conformitat amb el que disposa la base 21.2 de l'Ordre 12/2018, de 17 d'abril, de la Conselleria d'Educació, Investigació, Cultura i Esport (DOGV 8277, 19 d'abril), aquesta direcció general ha resolt:  
  
  
Primer  
De conformitat amb el que disposa la base 7.1.1 de l'esmentada convocatòria, es convoca els aspirants que no posseïsquen la nacionalitat espanyola que han declarat no estar exempts de la prova d'acreditació del coneixement de castellà, per a la realització d'aquesta prova, descrita en l'annex I, el dia 11 de juny de 2018, a les 16.00 hores, en l'Escola Oficial d'Idiomes de València, carrer Pla de la Saïdia, número 9.  
  
Segon  
Nomenar el tribunal que s'insereix com a annex II d'aquesta resolució per a realitzar la prova de coneixements de castellà per a estrangers.  
  
Tercer  
Els membres dels òrgans de selecció s'hauran d'abstindre d'intervindre, i notificar-ho a la Direcció General de Centres i Personal Docent, quan hi concórreguen circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'aquesta convocatòria.  
El termini per a manifestar l'abstenció serà de 3 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, les persones aspirants podran recusar els membres del tribunal quan hi concórreguen circumstàncies de les previstes en el paràgraf anterior.  
  
Quart  
Els òrgans de selecció que actuen en aquestes proves selectives tindran dret a la indemnització per raó del servei prevista en el Decret 24/1997, de 14 de febrer (DOGV 17 de febrer).  
Els docents el lloc de treball dels quals estiga ubicat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4 de la secció primera, capítol II, del Decret 24/1997, d'11 de febrer.  
  
Contra la present resolució, que posa fi a la via administrativa, es podrà interposar un recurs potestatiu de reposició davant la Direcció General de Centres i Personal Docent en el termini d'un mes des de l'endemà de la publicació, o plantejar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació.  
  
València, 29 de maig de 2018.- El director general de Centres i Personal Docent: José Joaquín Carrión Candel.  
  
  
ANNEX I  
Prova d'acreditació de coneixement   
de castellà per a estrangers  
  
La prova d'espanyol per a estrangers constarà de les parts següents:  
  
- Un test de gramàtica i lèxic (20 minuts aproximadament)  
- Dos exercicis de comprensió escrita (40 minuts aproximadament)  
  
- Dos exercicis de comprensió oral (20 minuts aproximadament)  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)  
  
  
ANNEX II  
Tribunal per a la prova d'espanyol per a estrangers  
  
Titulars  
Presidenta: Román Fernández, María Mercedes  
Vocal: Alcalde Díaz, Eva María  
Vocal: Lledó Cardona, Miguel Ángel  
Vocal: Raga Reinoso, Andrés  
Vocal: Sáez Martínez, Begoña  
  
Suplents  
Presidenta: Ramírez Helbling, Lidia  
Vocal: Cabezas Delgado, Raquel  
Vocal: Capella Calatayud, Cristina Gemma  
Vocal: López Pérez, Alejandro  
Vocal: Rodríguez Menduiña, Pompeyo